تورکیه، بوتون اؤلکه‌لردن گلن توریستلری تورک قوناق‌سئورلیگی ایله قارشیلاماغا داوام ائدجگینی بیلدیردی.
خاریجی ایشلر باخانلیغینین سؤزچوسو حامی آکسوی، آلمان مئدیاسین‌دا یئر آلان "تورکیه‌یه سیاحت اویاریلاری" حاقین‌داکی سوالا یازی‌لی جاواب وئردی.
آکسوی، بعضی آلمان مئدیا قورولوشلارین‌دا تورکیه‌یه سیاحت ائد‌ن آلمانلارین قارشیلاشابیله‌جگی دوروملار حاقین‌داکی اساس‌سیز خبرلره یئر وئریلدیگینین گؤرولدویونو قید ائد‌رک،
"سؤزو گئدن خبرلرین گرچگی عکس ائتدیرمه‌دیگینین ایضاحا احتیاجی یوخدور. سایین ایچ ایشلری باخانیمیزین ترورلا مباریزه چرچیوه‌سین‌ده وئردیگی آچیقلامالارین بو باغلامدان قوپاریلاراق تحریف ائدیلمه‌سینین مقصدلی اولدوغو آیدین‌دیر. تورکیه هر زامان اولدوغو کیمی آلمانیا و باشقا اؤلکه‌لردن گلن توریستلری گله‌نکسل تورک قوناق‌سئورلیگی چرچیوه‌سین‌ده قارشیلاماغا داوام ائد‌جک‌دیر" دگرلندیرمه‌سینی وئردی.
